Բազմազան կանաչեղենով ու համեմունքներով լի ամաններով, կարասներով ու շշերով լի մի տաղավարի առջև կանգնեց: Հիշեց, որ երեք քույրերից մեկն այս առավոտ իրենից դարչին էր ուզել, բայց չհիշեց որ մեկը: Մի թեմայի շուրջ անգամ համաձայնության չեկող, բայց առանձին-աոանձին իրենց ճշմարտացիությանը հավատացող, ուրիշներից սովորելու ոչինչ չունեցող, բայց ուրիշներին շատ բան սովորեցնող չորս աղջիկներից ամենափոքրը լինելը դժբախտություն է. լոտոյում մի նիշով տարվելու չափ տհաճ: Ինչ էլ անես, մարդ չի կարողանում ազատվել անհատույց անարդարությանը դատապարտված լինելու զգացումից: